**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su DAIVA VILKE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Daiva Vilke, Klaipėdos lopšelio-darželio „Pumpurėlis“ direktore, darbuotojos iniciatyva be svarbių priežasčių, skiriant Klaipėdos lopšelio-darželio „Pumpurėlis“ direktoriaus pavaduotoją ugdymui vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.

Šio Savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2019 m. liepos 15 d. buvo gautas Daivos Vilkės prašymas dėl atleidimo iš darbo, kadangi įstaigos vadovė laimėjo konkurso atranką į Klaipėdos „Saulėtekio“ progimnazijos direktoriaus pareigas.

Lietuvos Respublikos darbo kodekso 55 straipsnis reglamentuoja darbo sutarties nutraukimą darbuotojo iniciatyva be svarbių priežasčių. Darbo kodeksas numato, kad nutraukiant darbo sutartį šiuo pagrindu, darbdavys ne vėliau kaip paskutinę darbo dieną privalo įforminti darbo sutarties pasibaigimą.

Kol bus paskirtas naujas įstaigos vadovas, reikalinga pavesti pavaduojančiam asmeniui eiti direktoriaus pareigas.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė nutraukti darbo sutartį darbuotojo iniciatyva be svarbių priežasčių.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Daivai Vilkei, Klaipėdos „lopšelio-darželio „Pumpurėlis“ direktorei, bus išmokėta piniginė kompensacija už nepanaudotas kasmetines atostogas – 986,15 Eur. Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus įgyvendinta Darbo kodekse numatyta teisė – darbo sutarties nutraukimas darbuotojo iniciatyva be svarbių priežasčių.

Numatomos neigiamos pasekmės – nėra.

**PRIDEDAMA:**

1. Klaipėdos lopšelio-darželio „Pumpurėlis“ direktorės Daivos Vilkės 2019 m. liepos 15 d. prašymo Nr. R1-4781 „Dėl atleidimo iš Klaipėdos lopšelio-darželio „Pumpurėlis“ direktorės pareigų“ kopija, 1 lapas.

2. Klaipėdos lopšelio-darželio „Pumpurėlis“ direktorės pavaduotojos ugdymui Astos Levanienės 2019 m. liepos 15 d. sutikimo vykdyti įstaigos vadovo funkcijas Nr. R1-4783 kopija, 1lapas.

3. Teisės aktų išrašas, 1 lapas.

Personalo skyriaus vyriausioji specialistė,

pavaduojanti Personalo skyriaus vedėją Lauryna Jonaitė